cyanic-selkie/wikianc huggingface dataset:
জন গিলগুড
প্রারম্ভিক জীবন
গিলগুড লন্ডনের সাউথ কেনসিংটনে জন্মগ্রহণ করেন। তার পিতা ফ্রাঙ্ক হেনরি গিলগুড (১৮৬০-১৯৪৯) এবং মাতা কেট টেরি-গিলগুড (জন্মনাম টেরি-লুইস, ১৮৬৮-১৯৫৮)। কেট ছিলেন ফ্রাঙ্কের দ্বিতীয় স্ত্রী। গিলগুড তার পিতামাতার চার সন্তানের মধ্যে তৃতীয় এবং তিন পুত্রের মধ্যে সর্বকনিষ্ঠ। তার বড় ভাই লুইস রেডক্রস ও ইউনেস্কোর ঊর্ধ্বতন কর্মকর্তা ছিলেন এবং অপর ভাই ভাল বিবিসি বেতার নাটকের প্রধান ছিলেন। তার ছোট বোন এলিয়ানর বহু বছর গিলগুডের একান্ত সহকারী ছিলেন। পিতার দিক থেকে গিলগুড লিথুয়ানীয় ও পোলীয় বংশোদ্ভূত। তার উপনাম লিথুয়ানিয়ার একটি গ্রাম গেলগোদিস্কিস থেকে রাখা হয়। গিলগুডরা নিয়েমেন নদীর তীরবর্তী গিলগুদৎজিস্কি দুর্গের মালিক ছিল, কিন্তু ১৮৩০-৩১ সালে রুশ শাসনামলে বিদ্রোহের ফলে তাদের সম্পত্তি দখল হয়ে যায়। গিলগুডের পিতা ফ্রাঙ্কের পিতামহ জ্যান গিলগুড তার পরিবার নিয়ে ইংল্যান্ডে শরণার্থী হিসেবে আগমন করেন। ফ্রাঙ্কের মাতামহী ছিলেন বিখ্যাত পোলীয় অভিনেত্রী আনিয়েলা আসৎজেরগেরোয়া।
ফ্রাঙ্ক মঞ্চে নাটকে অভিনয়শিল্পীসমৃদ্ধ টেরি পরিবারে বিয়ে করেন। তার স্ত্রী তাদের বিয়ের পূর্ব পর্যন্ত মঞ্চে অভিনয় করতেন। তিনি ছিলেন অভিনেত্রী কেট টেরি কন্যা এবং এলেন, ফ্রেড ও মারিয়োঁ টেরি, মেবল টেরি-লুইস এবং এডিথ ও এডওয়ার্ড গর্ডন ক্রেইগদের সাথে মঞ্চ রাজবংশের একজন। ফ্রাঙ্কের মঞ্চের প্রতি কোন উচ্চাকাঙ্ক্ষা ছিল না এবং সারাজীবন সিটি অব লন্ডনে স্টকব্রোকার হিসেবে কাজ করেন।
১৯১২ সালে আট বছর বয়সে গিলগুড তার বড় ভাইয়ের সাথে সুরির হিলসাইড প্রাক-প্রাথমিক বিদ্যালয়ে পড়াশুনা করেন। খেলাধুলায় আগ্রহ না থাকা স্বত্ত্বেও তিনি বিদ্যালয়ে ক্রিকেট ও রাগবিতে সুনাম অর্জন করেন। ক্লাসে তিনি গণিত অপছন্দ করতেন, ধ্রুপদে ভাল ছিলেন এবং ইংরেজি ও ঈশ্বরত্ব বিষয়ে অসাধারণ ছিলেন। হিলসাইডে তিনি নাটকে আগ্রহ বোধ করেন, এবং স্কুলে কয়েকটি নাটকের কেন্দ্রীয় চরিত্রে অভিনয় করেন, যার মধ্যে রয়েছে জুলিয়াস সিজারে মার্ক অ্যান্থনি এবং দ্য মার্চেন্ট অব ভেনিসে শাইলক।
হিলসাইড থেকে লুইস ইটন কলেজ এবং ভাল রাগবি স্কুলে পড়ার বৃত্তি লাভ করেন, যদিও তাদের একাডেমিক কোন অর্জন ছিল না। জন এই ধরনের কোন বৃত্তি পান নি। তাকে দিবাকালীন শিক্ষার্থী হিসেবে ওয়েস্টমিনস্টার স্কুলে পাঠানো হয়। তিনি পরবর্তীতে বলেন যে, সেখানে তার ওয়েস্ট এন্ড থিয়েটারে প্রবেশের সুযোগ মিলে। তিনি সেখানে সারাহ বের্নহার্টের অভিনয়, অ্যাডেলিন গিনের নৃত্য এবং গীতিমঞ্চে আলবার্ট শেভালিয়ে, ভেস্টা টিলি ও ম্যারি লয়েডদের পরিবেশনা দেখতেন। স্কুলটির গায়কদল ওয়েস্টমিনস্টার অ্যাবের বিভিন্ন কার্যে সঙ্গীত পরিবেশন করত, যা ধর্মীয় রীতিনীতির প্রতি তার আগ্রহ বাড়িয়ে দেয়। খসড়া চিত্রাঙ্কনে তার দক্ষতা ছিল এবং তিনি একসময় দৃশ্য নকশাকার হিসেবে সম্ভাব্য কর্মজীবন গড়ার কথাও ভাবেন।
কিশোর গিলগুডের পিতা তাকে কনসার্টে নিয়ে যেতেন, গিলগুড তা পছন্দ করতেন, এবং চিত্রশালা ও জাদুঘরে নিয়ে যেতেন, যাতে তিনি খুব বিরক্ত হতেন। তার পিতামাতা দুজনেই নিয়মিত মঞ্চনাটক দেখতে যেতেন, কিন্তু তাদের সন্তানদের অভিনয় কর্মজীবন গড়ার উৎসাহ প্রদান করতেন না। ১৯২১ সালে ওয়েস্টমিনস্টার ছাড়ার সময়, গিলগুড অভিনয়ের শিক্ষা গ্রহণের অনুমতি প্রদানের জন্য তার পিতামাতাকে বোঝান এবং বলেন যে ২৫ বছর বয়সের মধ্যে যদি তিনি স্বাবলম্বী হতে না পারেন তবে তিনি কোন দাপ্তরিক কাজে যোগ দিবেন।
প্রথম অভিনয়
সতের বছর বয়সে গিলগুড অভিনেতা ও নির্দেশক স্যার ফ্রাঙ্ক বেনসনের স্ত্রী কনস্ট্যান্স বেনসন পরিচালিত একটি প্রাইভেট নাট্য স্কুলে ভর্তি হন। তার প্রথম দিনে লেডি বেনসন তাকে বলেছিলেন তিনি রিকেটস রোগওয়ালা বিড়ালের মত হাঁটেন। গিলগুড বলেন, "এটা আমার আত্মসম্মানবোধে লেগেছিল, তবুও তা ভালো ছিল।" এই স্কুলে ভর্তির পূর্বে ও পরে তিনি কয়েকটি আনাড়ি মঞ্চনাটকে কাজ করেন, এবং ১৯২১ সালের নভেম্বরে তিনি একটি পেশাদার কোম্পানির হয়ে তার প্রথম কাজ করেন। কিন্তু তিনি কোন পারিশ্রমিক পাননি। তিনি ওল্ড ভিসে ফিফথ হেনরি নাটকে হেরাল্ড চরিত্রে অভিনয় করেন। তার মাত্র এক লাইন সংলাপ ছিল এবং তিনি বলেন যে তাও তিনি খুবই বাজেভাবে উচ্চারণ করেছিলেন। তাকে সেই মৌসুমের বাকি সময় কিং লিয়ার, ওয়াট টাইলার ও পিয়ার গিন্ট নাটকের অতিরিক্ত শিল্প হিসেবে রাখা হয়। এসব নাটকে তার কোন সংলাপ ছিল না।
গিলগুডের পরিবারের মাধ্যমেই তার প্রথম বড় কাজ মিলে। ১৯২২ সালে তার ভাই ফিলিস নেলসন-টেরি তাকে জে. বি. ফ্যাগানের দ্য হুইল নাটকের সফরে সাময়িক চরিত্রে ও সহকারী মঞ্চ ব্যবস্থাপক হিসেবে কাজের প্রস্তাব দেন। গিলগুড এই প্রস্তাবে রাজি হন। একজন সহকর্মী তার উদ্দেশ্যে বলেন যুবকটির প্রতিভা ছিল, কিন্তু পদ্ধতিগত অভিনয়ের অভাব ছিল। তাই তিনি তাকে রয়্যাল একাডেমি অব ড্রামাটিক আর্টে ভর্তি হওয়ার পরামর্শ দেন। গিলগুড এই একাডেমির বৃত্তি লাভ কররেন এবং ১৯২৩ সালে কেনেথ বার্নস, হেলেন হাই ও ক্লদ রেইন্সের নিকট প্রশিক্ষণ গ্রহণ করেন।
আলু ফল
ডান|থাম্ব| পরিপক্ক আলু গাছ থেকে উৎপাদিত বিষাক্ত ফল আলু গাছের ফুল থেকে উৎপন্ন সবুজ চেরি টমেটোর মতো দেখতে বিষাক্ত ফলই হল আলুর ফল।
বৈশিষ্ট্য
ফুল ফোটার পর আলু গাছে সবুজ চেরি টমেটোর মতো ছোট ছোট ফল জন্মে যাতে প্রায় ৩০০ বীজ থাকে। কন্দ ছাড়া এর অন্যান্য অংশের মতোই এর ফলেও বিষাক্ত ক্ষারযুক্ত সোলাইন থাকে যা খাওয়ার অনুপযুক্ত। বীজ থেকে আলুর নতুন নতুন প্রজাতির জন্ম হয় যেগুলোকে ‘সত্য আলুর বীজ’, ‘টিপিএস’, কিংবা ‘বোটানিক্যাল বীজ’ বলেও এর কন্দ থেকে আলাদা করতে হয়। বীজ থেকে উৎপন্ন নতুন প্রজাতিকে কন্দ রোপনের মাধ্যমে, কমপক্ষে একটি বা দুটি চোখ বা কাটা সংবলিত অংশ, কিংবা কাটা অংশ স্বাস্থ্যকর বীজ থেকে কন্দ উৎপাদনের জন্য গ্রীনহাউজে স্থাপনের মাধ্যমে এর বংশবৃদ্ধি প্রক্রিয়া সম্পন্ন করা যেতে পারে। কন্দ থেকে উৎপাদিত উদ্ভিদ মূলত মূল উদ্ভিদের ক্লোন অন্যদিকে বীজ থেকে নতুন নতুন প্রজাতি উৎপন্ন হয়।
শীতল তাপমাত্রা এবং পর্যাপ্ত জল থাকলেই আলুর ফল উৎপন্ন হয়। ২০১৪ সালে মার্কিন যুক্তরাষ্ট্রের মিশিগান অঞ্চলের উদ্যানপালকরা আলুর এই সবুজ ফল দেখে বিষ্মিত হয়েছিল যা তারা এই অঞ্চলে উৎপাদিত আলু গাছে সচরাচর দেখেনি। ওই বছর জুলাইয়ের আবহাওয়া স্বাভাবিকের তুলনায় শীতল হওয়ায় আলুর ফুলগুলো পরাগায়িত হয়ে তা থেকে ফল উৎপন্ন হয়েছিল।
গিলবার্ট নিউটন লুইস
গিলবার্ট নিউটন লুইস, ফরমেমআরস (Gilbert Newton Lewis; জন্ম: ২৩ অক্টোবর, ১৯৭৫ - মৃত্যু: ২৩ মার্চ, ১৯৪৬) একজন মার্কিন ভৌত রসায়নবিদ। তিনি সমযোজী বন্ধন, ইলেক্ট্রন জোড়, লুইস ডট কাঠামোর ধারণা দেন। তিনি তাপগতিবিদ্যা, আলোকরসায়ন, আইসোটোপ পৃথকীকরণ ও অম্ল এবং ক্ষারকের তত্ত্বের জন্যও বিখ্যাত হয়ে রয়েছেন।
জীবনী
লুইস ১৮৭৫ সালে ম্যাসাচুসেটসে জন্মগ্রহণ করেন। তিনি নেব্রাস্কা বিশ্ববিদ্যালয়ে দুই বছর পড়ার পর হার্ভার্ড বিশ্ববিদ্যালয়ে চলে যান এবং এখান থেকেই বিএসসি ডিগ্রি অর্জন করেন। তিনি ১৮৯৯ সালে একই বিশ্ববিদ্যালয় থেকে রসায়নে পিএইচডি ডিগ্রি অর্জন করেন। তিনি হার্ভার্ডে এক বছর শিক্ষকতা করার পর জার্মানিতে গমন করেন। ১৯০১ সালে তিনি হার্ভার্ডে ফিরে আসেন। তাকে তাপগতিবিদ্যা ও তড়িৎরসায়নের ইন্সট্রাক্টর হিসেবে নিয়োগ দেয়া হয়। তিনি ১৯০৫ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন। তিনি ১৯০৭ সালে সহকারী অধ্যাপক, ১৯০৮ সালে সহযোগী অধ্যাপক এবং ১৯১১ সালে পূর্ণ অধ্যাপক পদে উন্নীত হন। তিনি ১৯১২ সালে ইউনিভার্সিটি অব ক্যালিফোর্নিয়া, বার্কলের কলেজ অব কেমিস্ট্রির ভৌত রসায়নের অধ্যাপক নিযুক্ত হন।
গোপাল মন্দির, পুঠিয়া
গোপাল মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি। এটি রাধাকান্ত মন্দির হিসেবে ও পরিচিত।
অবস্থান
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের উত্তর পাশে এর অবস্থান।
অবকাঠামো
বড় আহ্নিক মন্দিরের পাশে অবস্থিত আয়তাকার এই মন্দিরের দৈর্ঘ্য ১২.৮০ মিটার ও প্রস্থ ৭.৮০ মিটার। দক্ষিণমুখী এই মন্দিরের উত্তর দিক ব্যতীত অপর তিন দিকে বারান্দা রয়েছে এবং পশ্চিম দিকে দ্বিতীয় তলায় উঠার জন্য সিঁড়ি রয়েছে। এই মন্দিরের দক্ষিণ দিকে ৩টি এবং পূর্ব ও পশ্চিম দিকে একটি করে প্রবেশমুখ রয়েছে। এছাড়া উপর তোলার কক্ষের দক্ষিণ দিকে ৩টি ও পশ্চিম দিকে একটি প্রবেশ পথ রয়েছে। নীচতলায় প্রধান প্রবেশ পথে একটি পোড়ামাটির মূর্তি আছে। তবে পুঠিয়া মন্দির চত্বরের অন্যান্য মন্দিরের মত এই মন্দিরে তেমন কোন অলঙ্করণ চোখে পড়ে না। এর উপর তলার কক্ষটি নিচের তলার কক্ষের চেয়ে বেশ ছোট।
ড্যাফনি দ্যু মারিয়েই
ডেইম ড্যাফনি দ্যু মারিয়েই, লেডি ব্রাউনিং DBE (১৩ মে ১৯০৭ - ১৯ এপ্রিল ১৯৮৯) ছিলেন একজন ইংরেজ লেখিকা এবং নাট্যকার।
যদিও তাকে ভালোবাসার উপন্যাসের রচয়িতা বলে শ্রেণিভুক্ত করা হয়, তার গল্পগুলোতে খুব কম সময়েই শুভ সমাপ্তি দেখা যায়। যা অস্বাভাবিক আবহ সম্পন্ন "বিষন্ন এবং স্পন্দনশীল," হিসেবে বর্ণিত হয়েছে। বহুলবিক্রিত কাজগুলো যদিও প্রথমদিকে সমালোচকদের কাছে গুরুত্বপূর্ণ মনে হয় নি, কিন্তু সেগুলো শুরু থেকে তার গল্প বলার শৈলীর জন্য প্রশংশা কুড়িয়েছে। অনেকগুলো থেকেই সাফল্যের সাথে চলচ্চিত্র নির্মাণ করা হয়েছে; যেমন: "রেবেকা", "মাই কাজিন রেচেল" ও "জ্যামাইকা ইন" এবং ছোটগল্প "দ্য বার্ডস" ও "ডোন্ট লুক নাও/নট আফটার মিডনাইট"।
দ্যু মারিয়েই তার জীবনের অধিকাংশ সময় কর্নওয়াল-এ কাটিয়েছেন, যেখানে তার লেখা সিংহভাগ কাহিনীই সংঘটিত হয়েছে। তার লেখা উপন্যাসগুলো যতই সুনাম বয়ে আনতে থাকে, তিনি ততই নিজেকে মানুষের কাছ থেকে গুটিয়ে নিতে থাকেন।
তার বাবা ছিলেন অভিনেতা/ম্যানেজার স্যার জেরাল্ড দ্যু মারিয়েই, মা মঞ্চ অভিনেত্রী ম্যুরিয়েল বিউমন্ট এবং পিতামহ জর্জ দ্যু মারিয়েই ছিলেন একজন কার্টুনিস্ট ও লেখক।
প্রাথমিক জীবন
প্রখ্যাত অভিনেতা-ম্যানেজার স্যার জেরাল্ড দ্যু মারিয়েই এবং অভিনেত্রী ম্যুরিয়েল বিউমন্ট-এর মেঝ মেয়ে ড্যাফনি দ্যু মারিয়েই, লন্ডনে জন্মগ্রহণ করেন।
মৃত্যু
দ্যু মারিয়েই ১৯৮৯ সালের ১৯ এপ্রিল, ৮১ বছর বয়সে, তার কর্নওয়ালের নিজ বাসভবনে মারা যান। তার শবদাহ করা হয় এবং তার ছাই ফাউই, কিলমার্থ, কর্নওয়ালের পর্বতগাত্র থেকে ছড়িয়ে দেওয়া হয়।
২০১৪ ফিফা বিশ্বকাপ নকআউট পর্ব
২০১৪ ফিফা বিশ্বকাপের নকআউট পর্ব হচ্ছে গ্রুপ পর্বের পর বিশ্বকাপের দ্বিতীয় এবং সর্বশেষ পর্ব। এই পর্যায়ের খেলাগুলি ২৮শে জুন থেকে ১৬ দলের পর্ব হিসেবে শুরু হবে এবং ১৩ জুলাই ফাইনালের মাধ্যমে শেষ হবে যা এস্তাদিও দো মারাকানায়, রিউ দি জানেইরুতে অনুষ্ঠিত হবে। প্রতি গ্রুপ হতে ২টি দল (সর্বমোট ১৬) নকআউট পর্বে উত্তীর্ণ হবে এবং সিঙ্গেল এলিমিনেশন পদ্ধতিতে টুর্নামেন্টটি সম্পন্ন হবে।
নিম্নোক্ত সকল সময় ব্রাজিলের স্থানীয় সময় অনুসারে (ইউটিসি-৩:০০)।
ব্রাজিল বনাম চিলি
দল দুইটি এর আগে ৬৮টি খেলায় মুখোমুখি হয়েছে। এর মধ্যে তিনবার ফিফা বিশ্বকাপের নক-আউট পর্বে, যার সবকয়টি জিতেছে ব্রাজিল (১৯৬২, সেমি-ফাইনাল: ৪–২; ১৯৯৮, ১৬ দলের পর্ব: ৪–১; ২০১০, ১৬ দলের পর্বে: ৩–০)।
খেলার প্রথম গোলটি আসে ব্রাজিলের পক্ষে। কর্নার কিক থেকে বল থিয়াগো সিলভার মাথায় স্পর্শ করে দাভিদ লুইজের পায়ে লেগে গোলপোস্টে ঢুকে যায়। তবে রিপ্লেতে দেখা যায় যে বল লুইজের পায়ে লাগার আগে সম্ভবত চিলিয় ডিফেন্ডার গঞ্জালো হারার মাথায় স্পর্শ করেছিল। এরপর আলেক্সিস সানচেজের গোলে সমতায় ফিরে চিলি। দ্বিতীয়ার্ধে কিছু বিতর্কিত ঘটনা ঘটে। হাকের একটি গোল বাতিল করে দেন রেফারি হাওয়ার্ড ওয়েব। রেফারির সিদ্ধান্ত ছিল গোল করার পূর্বে বলটিকে নিচে নামানোর জন্য হাক তার নিজের হাত ব্যবহার করেছেন এবং এজন্য তাকে হলুদ কার্ডও দেখান রেফারি। এরপর উভয় দলই কিছু সুযোগ সৃষ্টি করলেও সেগুলো সফল হয়নি। হাকের একটি শট রুখে দেন ক্লাউদিও ব্রাভো। এছাড়া, খেলার একদম শেষ দিকে মাউরিসিও পিনিয়ার শট ক্রসবারে গিয়ে লাগে। অবশ্য তিনি পেনাল্টি শুটআউটের সময়ও অসফল ছিলেন। পেনাল্টি শুটআউটের চতুর্থ শটের পর স্কোরে সমতা ছিল, এবং পঞ্চম শটে নেইমার গোল করায়, চিলিরও গোল করার প্রয়োজনীয়তা দেখা দেয়, কিন্তু হারার শটটি অসফল হয়।
কলম্বিয়া বনাম উরুগুয়ে
দুটি এর আগে ৩৮ বার মুখোমুখি হয়েছে, যার মধ্যে ১৯৬২ ফিফা বিশ্বকাপের ম্যাচ রয়েছে, যেটিতে উরুগুয়ে ২-১ জয়ী হয়। ম্যাচের ২৮ মিনিটে বক্সের বাইরে থেকে আবেল আগিলারের হেড বুক দিয়ে নামিয়ে বাঁ পায় শর্ট করে প্রথম গোল করেন জেমস রদ্রিগেজ। ৫০তম মিনিটে আবারো জেমস রদ্রিগেজ গোল করে কলম্বিয়াকে ২-০তে এগিয়ে নেই। ম্যাচের পরবর্তী সময়ে কোন দলই আর গোল করতে পারেন নি। ইতালির বিপক্ষে গ্রুপ পর্বের ম্যাচে জর্জো কেল্লিনিকে কামড় দিয়ে লুইস সুয়ারেজ এই ম্যাচের আগে ফিফা কর্তৃক টুর্নামেন্টে নিষিদ্ধ হন।
নেদারল্যান্ডস বনাম মেক্সিকো
দল দুইটি এর আগে ছয়টি খেলায় মুখোমুখি হয়েছে, যার মধ্যে ১৯৯৮ বিশ্বকাপের গ্রুপ পর্বের খেলাটি উল্লেখযোগ্য, যা ২-২ গোলে ড্র হয়েছিল। একাধিক হলুদ কার্ড দেখার কারণে এই খেলা থেকে বহিষ্কৃত ছিলেন মেক্সিকোর মিডফিল্ডার হোসে হুয়ান ভাসকেস। দ্বিতীয়ার্ধের প্রথম দিকেই জিওভানি দস সান্তোসের গোলে এগিয়ে যায় মেক্সিকো। পেনাল্টি অঞ্চলের বাহিরে থেকে বাম পায়ের ভলিতে গোল করেন তিনি। ৮৮ মিনিটের আগ পর্যন্ত খেলার নিয়ন্ত্রণ ছিল মেক্সিকোর অধীনে, কিন্তু এরপর ওয়েসলি স্নাইডারের গোলে সমতায় ফিরে নেদারল্যান্ডস। ইনজুরি সময়ের একদম শেষ মুহূর্তে, নেদারল্যান্ডসের আরিয়েন রোবেন একটি বিতর্কিত পেনাল্টি আদায় করেন। এই পেনাল্টি থেকেই নেদারল্যান্ডসের পক্ষে জয়সূচক গোল করেন ক্লাস-ইয়ান হুন্তেলার।
কোস্টা রিকা বনাম গ্রিস
নোট
জার্মানি বনাম আলজেরিয়া
৯০ মিনিট গোলশূন্য থাকার পর, অতিরিক্ত সময়ের দ্বিতীয় মিনিটেই টমাস মুলারের ক্রস থেকে গোল করে জার্মানিকে এগিয়ে নিয়ে যান আন্দ্রে শুর্লে। ১২০ মিনিটে শুর্লের শট আলজেরিয়ার গোলরক্ষক ফিরিয়ে দিলে ফিরতি শটে গোল করেন মেসুত ওজিল। ১ মিনিটের মধ্যেই আলজেরিয়া একটি গোল শোধ করেন, সুফিয়ান ফাইঘুলির ক্রস থেকে গোল করেন বদলি খেলোয়াড় আব্দ আলমুমিন জাবু।
ফ্রান্স বনাম জার্মানি
দল দুইটি এর আগে ২৫টি খেলায় মুখোমুখি হয়েছিল, যার মধ্যে তিনবার ফিফা বিশ্বকাপে (১৯৫৮, তৃতীয় স্থান নির্ধারণী: ফ্রান্স ৬–৩ পশ্চিম জার্মানি; ১৯৮২ সেমি-ফাইনাল: ফ্রান্স ৩–৩ (অ.স.প) পশ্চিম জার্মানি, পেনাল্টি শুটআউটে ৫–৪ ব্যবধানে জিতে পশ্চিম জার্মানি; ১৯৮৬, সেমি-ফাইনাল: ফ্রান্স ০–২ পশ্চিম জার্মানি)।
ব্রাজিল বনাম কলম্বিয়া
দল দুইটি এর আগে ২৫টি খেলায় মুখোমুখি হয়েছিল, তবে ফিফা বিশ্বকাপে এই প্রথম। এই প্রথম কলম্বিয়া বিশ্বকাপের কোয়ার্টার-ফাইনালে পৌছায়। ব্রাজিলীয় মিডফিল্ডার লুইজ গুস্তাভো একাধিক হলুদ কার্ড দেখার কারণে এই খেলা থেকে বহিষ্কৃত হন। এই খেলায় ফিফা বিশ্বকাপের ইতিহাসে সর্বোচ্চ সংখ্যক ফাউলের (৫৪) রেকর্ড স্থাপিত হয়। খেলার ৮৮তম মিনিটে কলম্বিয়ান ডিফেন্ডার হুয়ান কামিলো জুনিউগা ব্রাজিলীয় ফরোয়ার্ড নেইমারকে ট্যাকল করেন, যার ফলাফলস্বরূপ তার কশেরুকা ভেঙ্গে যায় এবং তিনি প্রতিযোগিতা থেকে ছিটকে পড়েন।
আর্জেন্টিনা বনাম বেলজিয়াম
এর আগে দল দুইটি চারটি খেলায় মুখোমুখি হয়েছিল, যার মধ্যে দুইবার ফিফা বিশ্বকাপে (১৯৮২, গ্রুপ পর্ব: আর্জেন্টিনা ০–১ বেলজিয়াম; ১৯৮৬, সেমি-ফাইনাল: আর্জেন্টিনা ২–০ বেলজিয়াম)। উভয় দলই এই বিশ্বকাপে ১৬ দলের পর্ব পর্যন্ত তাদের সবকয়টি খেলায় জয় লাভ করে। আর্জেন্টিনার ডিফেন্ডার মার্কোস রোহো একাধিক হলুদ কার্ড দেখার জন্য এই খেলা থেকে বহিষ্কৃত ছিলেন।
নেদারল্যান্ডস বনাম কোস্টা রিকা
দুই দল এর আগে কখনও মুখোমুখি হইনি। এই প্রথম কোস্টা রিকা বিশ্বকাপের কোয়ার্টার-ফাইনালে পৌছায়। কোস্টা রিকার ডিফেন্ডার অস্কার দুয়ার্তে ১৬ দলের পর্বে গ্রিসের বিপক্ষে খেলায় লাল কার্ড দেখায় এই খেলা থেকে বহিষ্কৃত ছিলেন।
ব্রাজিল বনাম জার্মানি
এর আগে দুই দল ২১টি খেলায় মুখোমুখি হয়েছিল, যার মধ্যে ২০০২ বিশ্বকাপের ফাইনাল উল্লেখযোগ্য (এটিই ছিল প্রতিযোগিতার ইতিহাসে তাদের একমাত্র সাক্ষাৎ), যেখানে ব্রাজিল ২–০ গোলে জয় লাভ করে। ব্রাজিলীয় ডিফেন্ডার থিয়াগো সিলভা একাধিক হলুদ কার্ডের জন্য এই খেলা থেকে বহিষ্কৃত ছিলেন, এবং ফরোয়ার্ড নেইমারের কোয়ার্টার ফাইনালের খেলার সময় কশেরুকা ভেঙ্গে যাওয়ায় প্রতিযোগিতা থেকেই ছিটকে পোরেন।
ব্রাজিলের সবচেয়ে বড় ব্যবধানে পরাজয় (১৯২০ সালে উরুগুয়ের বিপক্ষে ৬–০ গোলে পরাজয়ের সাথে যৌথভাবে)। এই পরাজয় ব্রাজিলের নিজেদের মাঠে টানা ৬২টি খেলায় অপরাজিত থাকার ধারার অবসান ঘটায়। ২৩ মিনিটে মিরোস্লাভ ক্লোজের গোলটি (খেলায় জার্মানির দ্বিতীয় গোল) ছিল তার ক্যারিয়ারের ১৬তম বিশ্বকাপ গোল। এই গোলের মধ্যমে তিনি বিশ্বকাপের ইতিহাসের সর্বোচ্চ গোলদাতা রোনালদোর ১৫ গোলের রেকর্ড ভেঙ্গে নতুন রেকর্ড গড়েন। খেলায় জার্মানি ৭-১ গোলে জয় লাভ করে যা বিশ্বকাপের চূড়ান্ত পর্বে ব্রাজিলের বিপক্ষে এক খেলায় সর্বোচ্চ গোলের রেকর্ড। এর আগে ব্রাজিল বিশ্বকাপে এক খেলায় ৫ গোল হজম করেছিল (১৯৩৮ বিশ্বকাপে পোল্যান্ডের বিপক্ষে), যদিও তারা ঐ খেলায় ৫-৬ গোলে জয় লাভ করেছিল।
নেদারল্যান্ডস বনাম আর্জেন্টিনা
এর আগে দল দুইটি আটটি খেলায় মুখোমুখি হয়েছিল, যার মধ্যে চারবার ফিফা বিশ্বকাপে: ১৯৭৪ বিশ্বকাপের গ্রুপ পর্বে (৪-০) এবং ১৯৯৮ বিশ্বকাপের কোয়ার্টার-ফাইনালে (২-১) জয়ী হয় নেদারল্যান্ডস। ১৯৭৮ বিশ্বকাপের ফাইনালে আর্জেন্টিনা ৩-১ (অতিরিক্ত সময়ের পর) গোলে জয়ী হয়। ২০০৬ বিশ্বকাপের গ্রুপ পর্বের খেলাটি গোলশূন্য ড্র হয়।
আর্জেন্টিনা এর আগে দুইবার প্রতিযোগিতায় চ্যাম্পিয়ন হয়েছে (১৯৭৮ ও ১৯৮৬); অবশ্য তারা ১৯৯০ এর পর প্রথমবারের মত সেমি-ফাইনালে পৌঁছেছে। নেদারল্যান্ডস সেমি-ফাইনাল থেকে বাদ পড়েছে একবার (১৯৯৮) এবং ফাইনাল খেলেছে তিনবার (১৯৭৮ বিশ্বকাপে আর্জেন্টিনার বিপক্ষে একবার); তারা কখনও প্রতিযোগিতায় চ্যাম্পিয়ন হতে পারেনি।
গ্রুপ পর্বের ড্র অনুযায়ী গ্রুপ এফ-এ আর্জেন্টিনার সাথে ছিল নাইজেরিয়া, বসনিয়া ও হার্জেগোভিনা ও ইরান। তারা পুরো ৯ পয়েন্ট গ্রুপ পর্ব পাড় হয় এবং ১৬ দলের পর্বে সুইজারল্যান্ড ও কোয়ার্টার-ফাইনালে বেলজিয়ামকে হারায়। গ্রুপ বি-তে নেদারল্যান্ডসের সাথে ছিল চিলি, স্পেন ও অস্ট্রেলিয়া। তারাও পুরো ৯ পয়েন্ট গ্রুপ পর্ব পাড় হয় এবং ১৬ দলের পর্বে মেক্সিকো ও কোয়ার্টার-ফাইনালে কোস্টা রিকাকে হারায়।
ধাই ঘর
ধাই ঘর (যাকে ধইঘর নামেও লেখা হয়) খত্রী মূলত উত্তর ভারতের তিনটি পরিবার নিয়ে গঠিত - কাপুর, খান্না এবং মালহোত্রা বা এর বিকল্প, মেহরা, মেহরোত্রা, মহারা ভারতের বিভিন্ন অংশে ব্যবহৃত হয়।
বেটলিংছিপ
বেটলিংছিপ, যা বেটালংছিপ, বেলিনছিপ এবং থাইড্বর নামেও পরিচিত, হচ্ছে জাম্পুই পাহাড়ের সর্বোচ্চ চূড়া। এটি ভারতের ত্রিপুরা রাজ্যে অবস্থিত।
ত্রিপুরার সর্বোচ্চ বিন্দু
৯৩০ মিটার উচ্চতায় অবস্থিত থাইড্বর হচ্ছে ত্রিপুরা রাজ্যের সর্বোচ্চ পর্বত শৃঙ্গ। এই পর্বত শৃঙ্গ থেকে আশপাশের মনোরম পরিবেশ দেখা যায়।
এম-২৪৭ (মিশিগান হাইওয়ে)
এম-২৪৭ যুক্তরাষ্ট্রের মিশিগানে অবস্থিত একটি রাজ্য ট্রাঙ্কলাইন মহাসড়ক। রাস্তাটি বেঙ্গর টাউনশিপ হয়ে এম-১৩ এবং বে সিটি রিক্রেয়েশান এরিয়া এর সংযোগ-সড়ক হিসেবে কাজ করে। একটি ট্রাঙ্কলাইন মহাসড়ক হিসেবে রাস্তাটি এম-১৩ থেকে শুরু হয়ে ৩.০৩৬ মাইল পথ পাড়ি দিয়ে পার্কের দিকে অগ্রসর হয়। দৈনিক গড়ে রাস্তাটি দিয়ে ৬,০০০ এর একটু বেশি যানবাহন চলাচল করে। এম-২৪৭ রাস্তাটি ১৯২০ সাল থেকেই ট্রাঙ্কলাইন মহাসড়ক হিসেবে পরিচিত। ১৯৬১ থেকে ১৯৯৮ সাল পর্যন্ত রাস্তাটি ছিল সর্বোচ্চ ননইন্টারস্টেট হাইওয়ে। রাস্তাটিকে এম-২৪৭ নাম দেবার পূর্বে রাস্তাটি এম-১১১ এবং এম-৪৭ এর অংশ ছিল।
রাস্তার বিবরণ
এম-২৪৭ এর দক্ষিণ প্রান্তবিন্দু এম-১৩, এখান থেকে রাস্তাটি ইউক্লিড অ্যাভিনিউ হয়ে কাউকাউলিন নদী পাড়ি দিয়ে ২.৭ মাইল অতিক্রম করে। অবশেষে রাস্তাটি বিভার রোডে এসে পূর্বদিকে মোড় নিয়ে পার্কের প্রবেশমুখে গিয়ে সমাপ্ত হয়। পুরো রাস্তাটি সাগিনাউ সাগরের পাশে অবস্থিত। অবশ্য এর কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।
মিশিগান ডিপার্টমেন্ট অব ট্রান্সপোর্টেশান (এমডিওটি), অ্যাভারেজ অ্যানুয়াল ডেইলি ট্রাফিক (এএডিটি) ব্যবহার করে যানবাহন এর পরিসংখ্যান করে থাকে। এটি দ্বারা একটি রাস্তার কোন অংশ দিয়ে কি পরিমান যানবাহন চলাচল করে তা পরিমাপ করা যায়। ২০০৯ সালের হিসাব মতে, রাস্তাটির দক্ষিণ প্রান্ত দিয়ে গড়ে দৈনিক ৬,১৩৫টি যানবাহন চলাচল করে, যখন বাকি অংশ দিয়ে ট্রাফিকের পরিমাণ ৬,২২৪টি। এছাড়াও দৈনিক প্রায় ১৯০ টি বাণিজ্যিক যানবাহন চলাচল করে। যদিও মোট গাড়ি চলাচলের পরিমাণ ২০০৮ সালের তুলনায় (গড়ে দৈনিক ৫,০৩১ থেকে ৫,৬৭৩টি ছিল) বেড়েছে, তবুও বাণিজ্যিক গাড়ির পরিমাণ কমেছে (২১৪টি)।
ইতিহাস
১৯২৯ সাল নাগাদ এম-২৪৭ রাস্তাটি তৈরী করা হয় বর্তমান স্থানে। তখন এর নাম দেওয়া হয়েছিল এম-১১১। ১৯৩৭ সালে এম-৪৭ কে এম-১১১ করার পূর্ব পর্যন্ত এই নাম বজায় ছিল। তারপর ১৯৬১ সালে আবারো রাস্তাটির নামকরণ রহিত করে, ইউএস ১০ এর অংশে পরিনত করে ফেলা হয় এবং নামকরণ করা হয় এম-২৪৭, যেটি স্টেট পার্কের সাথে এম-২৪৭ এর সংযোগ-সড়ক ছিল। আপার পেনিনসুলাতে এম-৫৫৩ তৈরী হবার আগে ১৯৬১ থেকে ১৯৯৮ সাল পর্যন্ত রাস্তাটি ছিল সর্বোচ্চ ননইন্টারস্টেট হাইওয়ে।
জনি ইভান্স
জোনাথন "জনি" ইভান্স (জন্ম ২ জানুয়ারি, ১৯৮৮, বেলফাস্ট, উত্তর আয়ারল্যান্ড) একজন ফুটবল সেন্ট্রাল ডিফেন্ডার যিনি বর্তমানে ম্যানচেস্টার ইউনাইটেড ক্লাবে খেলেন।
২০০৬-০৭ মৌসুমের প্রথমার্ধে তিনি ম্যানচেস্টার ইউনাইটেড ক্লাবের বেলজিয়ান সহযোগী রয়াল অ্যান্টওয়ার্প ফুটবল ক্লাব এর পক্ষে ড্যারেন গিবসন, ড্যানি সিম্পসন ও ফ্রেজার ক্যাম্পবেলের সাথে কাটিয়েছেন।
ডিসেম্বর ২০০৬ সালে ইভান্স সান্ডারল্যান্ড এর পক্ষে মৌসুমের বাকী অর্ধেক কাটাতে রাজী হন। তিনি অ্যান্টওয়ার্প সতীর্থ ড্যানি সিম্পসন সহ সান্ডারল্যান্ডে যোগ দিয়ে তাদেরকে কোকা কোলা চ্যাম্পিয়নশিপ জেতান। তিনি দলের বর্ষসেরা শ্রেষ্ঠ তরুণ খেলোয়াড় নির্বাচিত হন।
যদিও রয় কিন ইভান্সকে ২০০৭ মৌসুমের জন্য সান্ডারল্যান্ডে রাখতে চেয়েছিলেন, তবে ইভান্স ম্যানচেস্টার ইউনাইটেডেই থাকবেন এবং প্রথম একাদশে ঢুকতে সচেষ্ট হবেন।
ব্যক্তিগত
তিনি বেলফাস্ট হাই স্কুলে পড়াশোনা করেছেন। তিনি ৯টি GCSE পেয়েছেন যার সবগুলোই A* অথবা A গ্রেডের।
রলফ উইলিয়াম ল্যান্ডাওয়ার
রলফ উইলিয়াম ল্যান্ডাওয়ার একজন জার্মান-আমেরিকান পদার্থবিজ্ঞানী।
জীবনী
ল্যান্ডাওয়ার ১৯২৭ সালের ৪ ফেব্রুয়ারি জার্মানির স্টুটগার্টে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৫ সালে ব্যাচেলর্স এবং ১৯৫০ সালে পিএইচডি ডিগ্রি অর্জন করেন। তিনি নাসায় দুই বছর কাজ করেন এবং পরবর্তীতে আইবিএম এ যোগদান করেন।
চুগপা উপজাতি
চুগপা হল অরুণাচল প্রদেশের কয়েকটি ছোট উপজাতির মধ্যে একটি, যারা দিরাংয়ের আশেপাশে পশ্চিম কামেং জেলায় বসবাস করে। এরা মনপার একটি উপজাতি।
৭ম আইফা পুরস্কার
৭ম আইফা পুরস্কার, আনুষ্ঠানিকভাবে ৭ম আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠান হিসেবে পরিচিত, যেখানে আন্তর্জাতিক ভারতীয় চলচ্চিত্র অ্যাকাডেমি কর্তৃক ২০০৫ সালের সেরা চলচ্চিত্রগুলোকে সম্মানিত করা হয়। এটি ২০০৬ সালের ১৫ থেকে ১৭ জুন অনুষ্ঠিত হয়।
আনুষ্ঠানিক অনুষ্ঠানটি ২০০৬ সালের ১৭ জুন দুবাই আন্তর্জাতিক সম্মেলন কেন্দ্র, দুবাই, সংযুক্ত আরব আমিরাতে অনুষ্ঠিত হয়। অনুষ্ঠান চলাকালীন ২৯টি প্রতিযোগিতামূলক বিভাগে আইফা পুরস্কার প্রদান করা হয়। অনুষ্ঠানটি ভারতে এবং আন্তর্জাতিকভাবে স্টার প্লাসে টেলিভিশনে সম্প্রচারিত হয়। অভিনেতা ফারদিন খান এবং লারা দত্ত অনুষ্ঠানটি সঞ্চালনা করেন। এর আগেফারদিন ২০০৫ আইফা পুরস্কার এবং লারা ২০০২ পুরস্কার সঞ্চালনা করেছিলেন
আইফা উদ্বোধনী প্রেস কনফারেন্সের মাধ্যমে সপ্তাহান্তে শুরু হয়। এর পরে জগমোহন মুন্দ্রার 'প্রোকড'- এর আইফা ওয়ার্ল্ড প্রিমিয়ার হয়েছিল। ওয়ার্ল্ড প্রিমিয়ারে দক্ষিণ ভারতীয় চলচ্চিত্র যেমন, চন্দ্রমুখী, কান্নাথিল মুথামিত্তাল, নায়কান, পোকিরি, অটোগ্রাফ, আন্নিয়ান এবং আয়ুথা এজুথুও প্রদর্শিত হয়েছিল। আইফা ফাউন্ডেশনের জন্য তহবিল সংগ্রহের জন্য একটি অনন্য আইফা ফাউন্ডেশন ফ্যাশন এক্সট্রাভাগানজাও আয়োজন করা হয়েছিল।
পরিণীতা এই আসরে সর্বাধিক ১৭টি মনোনয়ন লাভ করে, তারপরে ব্ল্যাক ১১টি এবং বান্টি অর বাবলি ৭টি মনোনয়ন লাভ করে।
ব্ল্যাক শ্রেষ্ঠ চলচ্চিত্র, শ্রেষ্ঠ পরিচালক (সঞ্জয় লীলা ভন্সালী), শ্রেষ্ঠ অভিনেতা (অমিতাভ বচ্চন), শ্রেষ্ঠ অভিনেত্রী (রানি মুখার্জি) এবং শ্রেষ্ঠ পার্শ্ব অভিনেত্রী (আয়েশা কাপুর) সহ এই অনুষ্ঠানে সর্বাধিক ৯টি পুরস্কার অর্জন করে।
অন্যান্য একাধিক পুরস্কার বিজয়ীদের মধ্যে রয়েছে পরিণীতা ৬টি পুরস্কার, বান্টি অর বাবলি ৪টি পুরস্কার এবং আশিক বানায়া আপনে, অপহরন এবং দস ২টি করে পুরস্কার পেয়েছে।
সাইফ আলি খান পরিণীতা এবং সালাম নমস্তেতে অভিনয়ের জন্য শ্রেষ্ঠ অভিনেতা বিভাগে দ্বৈত মনোনয়ন লাভ করেন, কিন্তু অমিতাভ বচ্চনের কাছে হেরে যান, যিনি নিজে ব্ল্যাক ও সরকার- এ অভিনয়ের জন্য এই বিভাগে দ্বৈত মনোনয়ন লাভ করেন, ও প্রথমোক্ত চলচ্চিত্রের জন্য পুরস্কার অর্জন করেন।
রানী মুখার্জি ব্ল্যাক ও বান্টি অউর বাবলিতে অভিনয়ের জন্য শ্রেষ্ঠ অভিনেত্রী বিভাগে দ্বৈত মনোনয়ন লাভ করেন, ও প্রথমোক্ত চলচ্চিত্রের জন্য পুরস্কার অর্জন করেন।
পটভূমি
এই পুরস্কার ২০০০ সালে শুরু হয়েছিল এবং প্রথম অনুষ্ঠানটি লন্ডনে দ্য মিলেনিয়াম ডোমে অনুষ্ঠিত হয়েছিল। তারপর থেকে, বলিউডের আন্তর্জাতিক সাফল্যকে নির্দেশ করে বিশ্বের বিভিন্ন স্থানে পুরষ্কারগুলি অনুষ্ঠিত হয়। পরবর্তী পুরস্কার অনুষ্ঠানটি ২০০৭ সালে ইংল্যান্ডের শেফিল্ডে অনুষ্ঠিত হওয়ার ঘোষণা দেওয়া হয়।
বিজয়ী ও মনোনীত
বিজয়ীদের নাম প্রথমে এবং গাঢ় বর্ণে তালিকাভুক্ত করা হয়েছে।
কারিগরি পুরস্কার
=== বিশেষ পুরস্কার ===
একাধিক মনোনয়ন ও পুরস্কার
The following eleven films received multiple nominations:
The following films received multiple awards:
পরেশলাল রায়
পরেশলাল রায় (১৮৯৮ - ১৯৭৯) একজন ভারতীয় খ্যাতানামা মুষ্টিযোদ্ধা, তিনি ভারতীয় বক্সিংয়ের জনক হিসাবে পরিচিত।
জন্ম
পরেশলাল রায় বাখরগঞ্জ জেলায় লাখুটিয়া গ্রামে ২০ ডিসেম্বর ১৮৯৮ সালে জন্মগ্রহণ করেন। তাঁর পিতা বিখ্যাত আইনবিদ পিয়ারীলাল রায় এবং মাতা নারীর ভোটাধিকার আন্দোলনকারী ললিতা রায়। তার এক ভাই ইন্দ্রলাল রায় খ্যাতনামা বৈমানিক। ডাঃ সূযকুমার গুডিব চক্রবতী তার পিতামহ।
শৈশব
শৈশব থেকেই শিক্ষাদীক্ষা সবই ইংল্যান্ডে। ১০ বছর বয়সে বক্সিংয়ের তালিম নেন কেমব্রিজের বিখ্যাত কোচ বিলি চাইল্ডেসের কাছে। কেমব্রিজ বিশ্ববিদ্যালয় থেকে তিনি বি .এ পাশ করেন। ফেদারওয়েটর বিশ্বচ্যাম্পিয়ান জিম ড্রিসকল পরে স্বেছায় তার শিক্ষাভার গ্রহণ করেন। বিলাতে পাঠ্যাবস্থায় তিনি বক্সিং শিক্ষা চালিয়ে যান। ১৯৯২ সালে সেন্ট পলস স্কুলে পড়ার সময় বক্সিংয়ে ফেদারওয়েট বিভাগে পাবলিক স্কুল চ্যাম্পিয়ান হন। বক্সিংয়ে তিনিই এশিয়ার প্রথম কেমব্রিজ ব্লু। পরে রাখবী খেলাতেও ব্লু পান। ১৯১৪ সালে ইংল্যান্ডের ব্যান্টমওয়েট তিনিই চ্যাম্পিয়ান হন। বন্দুক ছোড়া ও অশ্বারোহনে দক্ষ ছিলেন। সম্ভবত তিনিই ভারতের প্রথম অপেসাদারি জকি যিনি রেসের মাঠে ঘোড়া চালিয়েছেন। জওহরলাল নেহেরু তারই ঘনিষ্ঠ বন্ধু ছিল কেমব্রিজে পড়ার সময়। কেমব্রিজ ও অক্সফোড বিশ্ববিদ্যালয় থেকে “ইঊনিভাসিটি চ্যাম্পিয়ানশিপ” ও “অক্সফোড ব্লু” লাভ করেন।
যৌবন
প্রথম মহাযুদ্ধের সময় তিনি ব্রিটিস সেনাবাহিনীতে যোগ দান করেন। আল্পকিছুদিনের মধে্ই তিনি ‘লেফটেনান্ট’ পদ লাভ করেন। তার ছোট ভাই ইন্দ্রলাল রায় প্রথম মহাযুদ্ধের সময় রয়েল ফ্লাইং কোর-এ কিংস কমিশন ছিলেন। ভারতীয়দের মধ্যে এর আগে এই সম্মান কেউ পাননি। আকাশ-যুদ্ধে তার প্রাণ বিসর্জন হয়।
কর্মজীবন
অথনীতিতে এম. এ পাশ করে ১৯১৯ সালে দেশে ফিরে ইস্ট বেঙ্গল স্টেট রেলওয়েতে চাকরি নিয়ে কাজ সুরু করেন। পরে রেলওয়ে বোডের ডাইরেক্টর এবং তার পরে রেলওয়ের ম্যানেজার পদে উন্নীত হন।
সংগঠক
বিশ দশকে বক্সিং অ্যাংলো-ইন্ডিয়ানদের মধ্যে জনপ্রিয় ছিল। তিনিই ভারতীয়দের বক্সিংয়ের রিং-এ টেনে আনেন। তিনি কলিকাতার বালিগঞ্জে মুষ্টিযুদ্ধ সংগঠনের জন্য ১৯২৮ সালে  “ দি বেঙ্গল এমেচার বক্সিং ফেডারেশন  ” নামে এক বক্সিং শিক্ষা প্রতিষ্টান স্থাপন করেন। এই ফেডারেশন গঠন করে প্রথমে তার সম্পাদক ও পরে সভাপতির দায়িত্বভার পালন করেন। বাংলাদেশে সমস্ত বক্সিং প্রতিযোগিতা ইহারই নিয়মে পরিচালিত হয়।
শেষ জীবন
পরেশলাল রায়ের বহু বাঙালী যুবক বক্সিংএ কৃতি হয়েছেন। ১৯৩৩ সালে সিভিল মিলিট্যারি লড়াইয়ে বেঙ্গল চাম্পিয়ান সন্তোষ দে এবং প্রসিদ্ধ বক্সার ফণীন্দ্রকৃষ্ণ মিত্র তারই শিষ্য। অন্যান্যদের মধ্যে প্রমথ চৌধুরী, নগেন চ্যাটাজী, জোয়াকিম সি. এ মাইনাস, আবুলাল, জনি নাটাল, আর অস্টিন, ডি.গ্যাসপার, কাতিক দত্ত প্রমুখের নাম উল্লেখযোগ্য। একবার ফিলিপাইনের খ্যাতানাম বক্সার ইয়ং টারলেকে পরাজিত করেন। দ্বিতীয় বিশ্বযুদ্ধের সময় সামরিক বাহিনীতে যোগ দিয়ে মেজর পদে উন্নীত হয়েছিলেন।
মৃত্যু
৩০ ডিসেম্বর ১৯৭৯ সালে তিনি শেষ নিশ্বাস ত্যাগ করেন।
সিস্টেমডি
সিস্টেমডি (লেখা হয় systemd) হলো গ্নু/লিনাক্স অপারেটিং সিস্টেমের জন্যে মৌলিক বিল্ডিং ব্লক সরবরাহ করা একটি সফটওয়্যার স্যুট। অন্যান্য বৈশিষ্ট্যের মধ্যে রয়েছে "সিস্টেম ও সার্ভিস ম্যানেজার", ইউজার স্পেস বুটস্ট্রেপ ও বুটের পর সিস্টেম প্রক্রিয়া ব্যবস্থাপনার জন্যে ব্যবহৃত একটি ইনিট সিস্টেম।
সিস্টেমডির অন্যতম প্রধান লক্ষ্য হলো লিনাক্স ডিস্ট্রিবিউশনসমূহের মধ্যে প্রাথমিক কনফিগারেশন ও আচরনের সমন্বয়করণ। এটি ইউনিক্স সিস্টেম ভি ও বিএসডি ইনিট সিস্টেমের একটি বিকল্প। ২০১৫ সাল থেকে অধিকাংশ লিনাক্স ডিস্ট্রিবিউশন সিস্টেমডি পরিগ্রহণ করেছে। এটাকে বর্তমানে দি ফ্যাক্টো স্ট্যাটাস হিসেবে গণ্য করা হয়।
সিস্টেমডি নামটি ডেমন নামকরণের ইউনিক্স রীতি অনুসরণ করেছে।
চাম্বিয়াল
চাম্বিয়াল (চম্বিয়াল বানানও) হিমাচল প্রদেশের রাজপুতদের বংশ। চাম্বা রাজ্য থেকে তাদের নাম এসেছে।
ফুলওয়ারী শরিফ
ফুলওয়ারী শরিফ (Phulwari Sharif) ভারতের বিহার রাজ্যের পাটনা জেলার একটি শহর এবং তালিকাভুক্ত এলাকা। এই শহরে ইমারত শরিয়াহ’র কেন্দ্র অবস্থিত।
জনসংখ্যার উপাত্ত
ভারতের ২০০১ সালের আদমশুমারি অনুসারে ফুলওয়ারী শরিফ শহরের জনসংখ্যা হল ৫৩,১৬৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে ফুলওয়ারী শরিফ এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
সেনহাটি ইউনিয়ন
সেনহাটি ইউনিয়ন বাংলাদেশের খুলনা জেলার দিঘলিয়া উপজেলার অন্তর্গত একটি ইউনিয়ন।
অবস্থান ও আয়তন
সেনহাটি ইউনিয়নের আয়তন ২৬৩৯ একর (৮বর্গ কিলোমিটার)।  এই ইউনিয়নে চারটি মৌজা ও চারটি গ্রাম আছে।
দর্শনীয় স্থান
সাহিত্যিক ও সাংবাদিক কবি কৃষ্ণচন্দ্র মজুমদার সেনহাটি ইউনিয়নের সেনহাটি গ্রামে জন্মগ্রহণ করেন। তার স্মৃতি বিজড়িত স্থান এবং ব্যবহার্য জিনিস পত্র নিয়ে তৈরি করা হয়েছে কবি কৃষ্ণচন্দ্র মজুমদার ইনস্টিটিউট জাদুঘর। সেনহাটি ইউনিয়ন বাজারের প্রাণকেন্দ্রে কবি কৃষ্ণচন্দ্র ইনস্টিটিউটের অবস্থান। খুলনা জেলা থেকে সড়ক পথ বা নদী পথে সেনহাটি বাজার আসা যায়। এছাড়া দিঘলিয়া উপজেলা থেকে সড়ক পথে ভ্যান/ইজিবাইক যোগে সেনহাটি বাজারে আসা যায়।
জনসংখ্যার উপাত্ত
বাংলাদেশর ১৯৯১ সালের আদমশুমারি (লোক গণনা) অনুযায়ী সেনহাটি ইউনিয়নের জনসংখ্যা প্রায় ৪৪,৫৩৯ জন । সেনহাটি ইউনিয়নের সাক্ষরতার হার ৪৭.৩%।
সান সালভাদোর
সান সালভাদোর (San Salvador) মধ্য আমেরিকার রাষ্ট্র এল সালভাদোরের রাজধানী ও সর্বাধিক জনবহুল নগরী। প্রশাসনিকভাবে এটি সান সালভাদোর নামক দেপার্তামেন্তোর (জেলার) প্রধান নগরী। এটি দেশটির রাজনৈতিক, সাংস্কৃতিক, শিক্ষা ও অর্থনীতির কেন্দ্র। সান সালভাদোর মহানগর এলাকাটিতে মূল সান সালভাদোর নগরীসহ আরও ১৩টি পৌরসভা অবস্থিত, যার মোট জনসংখ্যা ২৪ লক্ষেরও বেশি।
সান সালভাদোর বিভিন্ন আঞ্চলিক ও আন্তর্জাতিক ক্রীড়া, রাজনৈতিক ও সামাজিক অনুষ্ঠানের আয়োজক নগরী হয়েছে। ১৯৩৫ ও ২০০২ সালে এখানে মধ্য আমেরিকা ও ক্যারিবীয় অঞ্চলের ক্রীড়া প্রতিযোগিতাটির দুইটি আসর অনুষ্ঠিত হয়। এছাড়া এখানে ১৯৭৫ সালের মিস ইউনিভার্স সুন্দরী প্রতিযোগিতার আসর বসে। ২০০৮ সালে অনুষ্ঠিত ১৮তম ইবেরো-আমেরিকার সম্মেলনটি এখানে আয়োজিত হয়, যা স্পেনীয় ও পর্তুগিজভাষী বিশ্বের সর্বাধিক গুরুত্বপূর্ণ সামাজিক-রাজনৈতিক অনুষ্ঠান। মধ্য আমেরিকার সমন্বয় ব্যবস্থা নামক প্রতিষ্ঠানের প্রধান কার্যালয়টি সান সালভাদোরে অবস্থিত। এছাড়া অর্থনৈতিক সমন্বয়ের জন্য মধ্য আমেরিকার ব্যাংকটির প্রধান কার্যালয়টিও এখানে অবস্থিত।
ব্রাজিলের মসজিদের তালিকা
ইগুয়াসু জলপ্রপাত এর নিকটে।
চট্টগ্রাম সিটি কর্পোরেশন নির্বাচন, ২০০৫
২০০৫ সালের ১২ মে ২০০৫ সালে চট্টগ্রাম সিটি কর্পোরেশনের মেয়র পদে নির্বাচন অনুষ্ঠিত হয়। এর ফলে বাংলাদেশ আওয়ামী লীগের প্রার্থী এবিএম মহিউদ্দিন চৌধুরী আবার নির্বাচনে  জয়লাভ করেন। তিনি বাংলাদেশ জাতীয়তাবাদী দলের প্রার্থী ও তার পদে নিযুক্ত পূর্ববর্তী মেয়র মীর মোহাম্মদ নাসিরউদ্দিনকে প্রায় ১ লক্ষ ভোটের ব্যবধানে পরাজিত করেন।
ব্রাজিলের মসজিদের তালিকা
এটি ব্রাজিলের মসজিদ ইসলামিক কেন্দ্রগুলি একটি তালিকা। ব্রাজিল, দক্ষিণ আমেরিকার মসজিদসমূহ (আরবি: মসজিদ, পর্তুগিজ: মেসকিটা) । এটি কয়েকটি তালিকাভুক্ত করে তবে কোনওভাবেই ব্রাজিলের সমস্ত মসজিদ নয়। ব্রাজিলে ১৫০ টি মসজিদ রয়েছে ব্রাজিল সফররত মুসলিম অভিবাসীদের সংখ্যা বাড়ার সাথে সাথে এই সংখ্যাটি বাড়ছে।
মসজিদসমূহের তালিকা
নোট: মেজকুটা অর্থ মসজিদ পর্তুগিজ ভাষা ব্রজিলের ভাষা।
মুহাম্মদ বিন সালমান
মুহাম্মদ বিন সালমান আল সৌদ (محمد بن سلمان بن عبد العزيز آل سعود; জন্ম ৩১ আগস্ট ১৯৮৫) হলেন সৌদি আরবের যুবরাজ, প্রধানমন্ত্রী এবং পৃথিবীর সবচেয়ে কমবয়সী প্রতিরক্ষা মন্ত্রী। তিনি আল সৌদ রাজদরবারের প্রধান এবং অর্থনৈতিক ও উন্নয়ন বিষয়ক কাউন্সিলের চেয়ারম্যান। তার পিতা বাদশাহ সালমানের পরেই তার ক্ষমতা বিবেচনা করা হয়, ২০১৭ সালের ২১ জুন মুহাম্মদ বিন নায়েফকে যুবরাজের পদ থেকে অপসারণ করা হয় এবং তার স্থলে মুহাম্মদ বিন সালমানকে যুবরাজ মনোনীত করা হয় একই সাথে রাজকীয় ফরমানের মাধ্যমে নায়েফকে তার সব পদ থেকে অপসারণ করে তার সকল ক্ষমতা মুহাম্মদ বিন সালমানকে দেয়া হয়।
প্রারম্ভিক জীবন
মুহাম্মদ বিন সালমান আল সৌদ জেদ্দায় ৩১ আগস্ট ১৯৮৫-এ জন্মগ্রহণ করেন। তিনি বাদশাহ সালমানের তৃতীয় স্ত্রী ফাহদা বিনতে ফালাহ বিন সুলতানের পুত্র,  ফাহদা হচ্ছেন রাকান বিন হিথালায়ানের নাতনী, যিনি ছিলেন আল আজমান গোত্রের।
যুবরাজ মুহাম্মদ সালমান হচ্ছেন তার সকল ভাইবোনের বড় এবং তিনি তুর্কি বিন সালমানের ভাই, যিনি হচ্ছেন দ্য সৌদি রিসার্চ এন্ড মার্কেটিং গ্রুপের প্রাক্তন চেয়ারম্যান। যুবরাজ মুহাম্মদ সালমান বাদশাহ সৌদ বিশ্ববিদ্যালয় থেকে আইনের উপর স্নাতক ডিগ্রী লাভ করেছেন
কোর্টের প্রধান
২০১২ সালের জুন মাসে যুবরাজ নায়েফ বিন আবদুল আজিজ আল সৌদ মারা গেলে প্রিন্স মুহাম্মদ ক্রমাঙ্কনের দ্বিতীয় অবস্থানে উঠেন, কারণ তার বাবা নতুন যুবরাজ এবং প্রথম উপ-প্রধানমন্ত্রী হয়েছিলেন। ২ মার্চ ২০১৩ তারিখে, ক্রাউন প্রিন্সের কোর্টের প্রধান প্রিন্স সৌদ বিন নায়েফ পূর্ব প্রদেশের গভর্নর নিযুক্ত হন এবং সেই পদে প্রিন্স মুহাম্মদ দায়িত্ব পান। তাকে মন্ত্রী পদেও দেওয়া হয়। ২৫ এপ্রিল ২০১৪ তারিখে প্রিন্স মুহাম্মদকে প্রতিমন্ত্রী হিসেবে নিয়োগ করা হয়েছিল।
যুবরাজ
২০১৭ সালের ২১ জুন মুহাম্মদ বিন নায়েফকে যুবরাজের পদ থেকে অপসারণ করা হয় এবং তার স্থলে মুহাম্মদ বিন সালমানকে যুবরাজ মনোনীত করা হয় একই সাথে রাজকীয় ফরমানের মাধ্যমে নায়েফকে তার সব পদ থেকে অপসারণ করে তার সকল ক্ষমতা মুহাম্মদ বিন সালমানকে দেয়া হয়। যুবরাজ হিসেবে নিয়োগ প্রাপ্তির দিন, মার্কিন যুক্তরাষ্ট্রের রাষ্ট্রপতি ডোনাল্ড ট্রাম্প মুহাম্মদ সালমানের এই "উচ্চ আসনে অধিষ্ঠিত হওয়াকে স্বাগত জানিয়েছেন।"
রাজনৈতিক ও অর্থনৈতিক সংস্কার
২৯শে জানুয়ারী ২০১৫ তারিখে, বিচ্ছিন্ন সুপ্রিম ইকনমিক কমিশনের পরিবর্তে প্রিন্স মুহাম্মদকে অর্থনৈতিক ও উন্নয়ন বিষয়ক সংস্থার নতুন প্রতিষ্ঠিত কাউন্সিলের চেয়ারম্যান নির্বাচিত করা হয়েছিল। ডেপুটি ক্রাউন প্রিন্স নিযুক্ত হওয়ার পর ৪৮ ঘণ্টার রাজকীয় ডিক্রি অনুসারে প্রিন্স বিন সালমান সৌদি এরামকোর নিয়ন্ত্রণ গ্রহণ করেন। প্রিন্স বিন সালমানের ২০১৫-২০১৬ সালের বিবৃতিতে বলা হয়েছে যে সৌদি আরবের অর্থনীতিকে আরও বৈচিত্রপূর্ণ এবং বেসরকারীকরণের কাঠামোর দিকে রূপান্তর করা উচিত। তার সংস্কার পরিকল্পনা, "ভিশন ২০৩০", বিভিন্ন ক্ষেত্রগুলিতে অ-তেলের রাজস্ব বৃদ্ধি এবং অর্থনীতির বেসরকারীকরণ এবং ই-গভর্ন্যান্স এবং টেকসই উন্নয়নের বিবরণ। আল আরাবিয়ার একটি সাক্ষাৎকারে তিনি অ-সৌদি বিদেশীদের জন্য "গ্রীন কার্ড" এর ধারণা জানান। প্রিন্স মুহাম্মদ বিন সালমানের সর্ববৃহৎ বিট ছিল সৌদি সাম্রাজ্যের বিশ্বের তেলের বাজারে নতুন প্রতিযোগিতায় দেউলিয়া হয়ে যাওয়ার কারণে সৌদি সাম্রাজ্যের আধিপত্য পুনরুদ্ধারের পরিকল্পনা, দীর্ঘমেয়াদী সময়ের জন্য তেলের দাম কম রাখা। সৌদি আরবে ওপেককে একই কাজ করতে উৎসাহিত করেছেনন। কয়েকটি ছোট প্রতিযোগী দেউলিয়া হয়ে যায়, কিন্তু আমেরিকান ফ্র্যাকাররা কেবলমাত্র তাদের কম লাভজনক অপারেশনগুলি অস্থায়ীভাবে বন্ধ করে দেয়, এবং তেলের দাম আবার বাড়ানোর জন্য অপেক্ষা করছিল। যাইহোক, সৌদি আরব, যা বছরে ১০০ বিলিয়ন ডলার খরচ করে সেবা এবং ভর্তুকি রাখার জন্য নভেম্বরে ২০১৬ সালে তার পরাজয়ের স্বীকার করতে বাধ্য হয়েছিল। তারপর এটি উল্লেখযোগ্যভাবে উৎপাদন বন্ধ করে দেয় এবং একই সাথে তার ওপেক অংশীদারদের জিজ্ঞাসা করে। প্রিন্স বিন সালমান ধর্মীয় পুলিশি ক্ষমতা নিয়ন্ত্রণে প্রবিধানের জন্য সফল। প্রিন্স বিন সালমান একটি বিনোদন কর্তৃপক্ষ প্রতিষ্ঠা করেছেন যা কমেডি শো, প্রো কুস্তি ইভেন্ট, এবং মনস্টার ট্রাকের রেসিংয়ের আয়োজন করে। ২০১৫ সালে তিনি € ৫০০ মিলিয়ন ইউরো মূল্যে, রাশিয়ান ভদকা টেকনোর ইউরি শিফ্লার থেকে ইতালীয়-নির্মিত এবং বারমুডা-নিবন্ধিত ইয়ট ক্রয় করেছিলেন যেটি নিউ ইয়র্ক টাইমস পত্রিকা কর্তৃক প্রকাশিত হয়েছিল। ২০১৬ সালে প্রিন্স মুহাম্মদ টেকনিক্যালভাবে দেশটির ৩য় রাষ্ট্রীয় ক্ষমতাবান ব্যক্তি হন এবং তার পিতা বাদশাহ সালমানের নামে কাজ করতে থাকেন, বাদশাহ সালমান হালকা আলঝেইমার’স ডিজিজে ভুগেন। এপ্রিল ২০১৬ সালে তার গৃহীত প্রথম পদক্ষেপগুলি ভর্তুকি, একটি বৈচিত্রতা পরিকল্পনা, $ ২ ট্রিলিয়নের সৌদি সার্বভৌম সম্পদ তহবিল গঠন এবং জাতীয় রূপান্তর কর্মসূচি নামে পরিচিত কৌশলগত অর্থনৈতিক সংস্কারের একটি ধারা তৈরি করেন।. প্রিন্স বিন সালমান সৌদি এরামকোর শেয়ার বিক্রি করে সার্বভৌম সম্পদ তহবিলের পুঁজি বাড়ানোর সিদ্ধান্ত নিয়েছেন। প্রিন্স মুহাম্মদ বিন সালমান রাষ্ট্রীয় বাজেটকে হুমকির মুখে ফেলেছিলেন, সরকারী চুক্তি হ্রাস করেছিলেন এবং কঠোর তদারকি পদ্ধতির অংশ হিসেবে সিভিল কর্মীদের বেতন হ্রাস করেছিলেন।
মানবপ্রীতি
মুহাম্মদ বিন সালমান প্রিন্স মুহাম্মদ বিন সালমান ফাউন্ডেশনের চেয়ারম্যান হিসেবে নিজেকে প্রতিষ্ঠিত করেন, অন্যথায় এটি মায়সকে নামে পরিচিত, যা লক্ষ্যহীন যুবকদের সাহায্য করার লক্ষ্যে কাজ করে। ফাউন্ডেশনটি ২০১৫ সালের ৯ম ইউনেস্কো যুব ফোরামের পরিবর্তনের অংশীদার ছিল। ফাউন্ডেশনটি দেশের যুবকদের উপর দৃষ্টি নিবদ্ধ করে এবং প্রতিভা, সৃজনশীল সম্ভাবনার প্রতিযোগিতার বিভিন্ন উপায় এবং শিল্প ও বিজ্ঞান ক্ষেত্রে সুযোগ প্রদান করে এমন সুস্থ পরিবেশ উদ্ভাবন করে। ফাউন্ডেশনটি প্রোগ্রামগুলি প্রতিষ্ঠা করে এবং স্থানীয় এবং বিশ্বব্যাপী সংগঠনের সাথে অংশীদারত্বের মাধ্যমে এই লক্ষ্যগুলি অনুসরণ করে। এটি যুবকদের মধ্যে বুদ্ধিবৃত্তিক দক্ষতা বিকাশে ইচ্ছুক, এবং সকল সৌদি মানুষের সম্ভাব্যতা মুক্ত করে দেয়। বিদেশী প্রতিনিধিদলের সাথে প্রিন্স মুহাম্মদের সাথে সৌদি সাংবাদিকরা ১০০,০০০ ডলারের নগদ অর্থ প্রদান করেছেন।
ওয়াহাবিবাদ বিষয়ে বক্তব্য
২০১৮ সালের ২২ মার্চ যুক্তরাষ্ট্রে সফরে দ্য ওয়াশিংটন পোস্টকে দেওয়া সৌদি প্রিন্স ডিনাইস কুশনার ইজ ইন হিজ পকেট শীর্ষক ৭৫ মিনিটের এক সাক্ষাৎকারে মুহাম্মদ বিন সালমান বলেন, স্নায়ুযুদ্ধের সময় পশ্চিমা দেশগুলোর অনুরোধে তৎকালীন সোভিয়েত ইউনিয়নকে মোকাবেলায় সৌদি আরব মুসলিম দেশগুলোতে ওয়াহাবি মতবাদ (সালাফি, আহলে হাদীস) বিস্তারে অর্থায়ন করে।এর লক্ষ্য ছিল, মুসলিম বিশ্বে প্রভাব বিস্তারের লড়াইয়ে পশ্চিমাদের জয়লাভ করা। রাশিয়াভিত্তিক স্পুটনিক নিউজ, আরটিসহ বিশ্বের আরো কয়েকটি গণমাধ্যমে এ খবর প্রকাশিত হয়।
বিতর্ক
২০১৫ সালের ২৪ সেপ্টেম্বর ২০১৫ হজ্জ পদদলনের ঘটনায় ২ হাজার হাজি নিহত হয়। সূত্র দাবি করে যে এই ভিড়ের মধ্য দিয়ে মুহাম্মদ বিন সালমান নিজেই জোর করে  ব্যক্তিগতভাবে কাফেলায় প্রবেশের প্রচেষ্টার পাশাপাশি এলাকায় বেশ কিছু রাস্তা বন্ধ ছিল। লেবানন ভিত্তিক আরবি দৈনিক আদ-দিয়ার একটি রিপোর্টে প্রিন্স মুহাম্মদ বিন সালমানের গাড়িবহরের আগমন দায়ী করেছে। ২০১১ সালের শুরুতে, জনপ্রিয় শিয়া ধর্মীয় নেতা শেখ নিমর আল-নিমরকে মৃত্যুদণ্ডের জন্য প্রিন্স মুহাম্মদ বিন সালমান ইরানের সাথে তীব্র উত্তেজনা সৃষ্টি করেছিলেন। ইরানের শিয়া জনগোষ্ঠী তেহরানে সৌদি আরব দূতাবাসে আগুন দিয়েছে তারপর থেকে, দুইদেশ তাদের কূটনৈতিক সম্পর্ক ছিন্ন করেছে। এই মৃত্যুদণ্ডে ৪৬ জনের মৃত্যুদন্ড কার্যকর করা হয়, বেশিরভাগই সুন্নি বা জিহাদ বিরোধী। তাছাড়া সৌদি বংশোদ্ভূত জামাল খাসোগি দি ওয়াশিংটন পোস্ট এর একজন সাংবাদিক ও লেখক ছিলেন, যিনি পূর্বে আল-এরাব নিউজ চ্যানেল এর সাধারণ ব্যবস্থাপক এবং মূখ্য সম্পাদকের পদে নিযুক্ত ছিলেন। ধারণা করা হয়, প্রিন্স সালমানের নির্দেশে সৌদি আরবের সরকারের প্রতিনিধি দ্বারা ২০১৮ সালের ২ অক্টোবরে ইস্তাম্বুলে অবস্থিত সৌদি দূতাবাসে তিনি গুপ্তহত্যার শিকার হন।
গাজীরহাট ইউনিয়ন
গাজীরহাট ইউনিয়ন বাংলাদেশের খুলনা জেলার দিঘলিয়া উপজেলার অন্তর্গত একটি ইউনিয়ন।
মুহাম্মদ বিন সালমান
ব্যক্তিগত জীবন
মুহাম্মদ বিন সালমান একজন উপভোগ্য জীবনধারার অধিকারী। কথিত আছে যে, তিনি € ৫০০ মিলিয়ন ইউরো মূল্যে, রাশিয়ান ভদকা টেকনোর ইউরি শিফ্লার থেকে ইতালীয়-নির্মিত এবং বারমুডা-নিবন্ধিত ইয়ট ক্রয় করেছিলেন যেটি নিউ ইয়র্ক টাইমস পত্রিকা কর্তৃক প্রকাশিত হয়েছিল। মুহাম্মদ রাজনীতিবিদ, ব্যবসায়ী নেতৃবৃন্দ এবং সেলিব্রিটিদের সাথে বৈঠক করে সারা বিশ্বে ব্যাপকভাবে ভ্রমণ করেছেন। জুন ২০১৬ সালে, তিনি সিলিকন ভ্যালিতে ভ্রমণ করেন এবং ফেসবুকের প্রতিষ্ঠাতা মার্ক জাকারবার্গ সহ মার্কিন হাই-টেক শিল্পের প্রধান ব্যক্তিদের সাথে দেখা করেন।
গাজীরহাট ইউনিয়ন
অবস্থান ও আয়তন
গাজীরহাট ইউনিয়নের বর্তমান চেয়ারম্যান মফিজুল হক ঠান্ডু। খুলনা জেলার দিঘলিয়া উপজেলা থেকে সড়ক যোগের মাধ্যমে বেলেঘাট ও অথবা কামারগাতী খেয়াঘাট পারহয়ে আবার সড়ক যোগের মাধ্যমে গাজীরহাট ইউনিয়ন পরিষদে আসা যায়।তাছাড়া খুলনা থেকে রূপসার জেলখানা খেয়াঘাট পার হয়ে সড়ক যোগে বাসে করে খুলনা টু কালিয়া সড়কের মাধ্যমে গাজীরহাট ইউনিয়ন পরিষদে আসা যায়।
নারাং বাতাসি
আকার
নারাং বাতাসি এর প্রসারিত অবস্থায় ডানার আকার ৫৫-৭৫মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত নারাং বাতাসি এর উপপ্রজাতিসমূহ হল-
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিপৃষ্ঠ স্ত্রী এবং পুরুষ উভয় নমুনারই ডানার উপরিতল কালো এবং কমলা হলুদ বন্ধনী এবং পটি যুক্ত।
সামনের ডানায় ডিসকোইডাল বন্ধনীটি গোড়ার দিকে সরু থেকে ক্রমশ চওড়া হয়েছে। এই বন্ধনীটি দীর্ঘ, নিম্নাভিমুখী হয়ে ৪ নং শিরার সামান্য নীচ অবধি বিস্তৃত। এপিকাল অর্ধের ভিতরের দিকে এবং ডিসকোইডাল বন্ধনীটির শেষ ভাগের সামান্য পরেই একটি চওড়া ছোট কিছুটা মুগুরের ন্যায় আকৃতি বিশিষ্ট বন্ধনী কোস্টার তৃতীয় ভাগ থেকে উতপন্ন হয়ে ৫নং শিরার নিচ অবধি টার্মেন অভিমুখে বিস্তৃত। অপর একটি ছোট চওড়া তীর্যক বন্ধনী ডরসামের মধ্যভাগ থেকে উতপন্ন হয়ে ঢালু হয়ে ৩নং শিরার খানিক উপর পর্যন্ত টার্মেন অভিমুখে বিস্তৃত হয়ে থাকে। একটি সরু ইষদ কমলা হলুদ সাবটার্মিনাল রেখা চোখে পড়ে। শিরাগুলি কালো অংশে অস্পষ্ট এবং কমলা হলুদ অংশে আবছাভাবে প্রতীয়মান।
পিছনের ডানায় তীর্যক খুব চওড়া, কিছুটা ফ্যাকাসে হলুদ একটি সাববেসাল বন্ধনী বিদ্যমান।পোস্টডিসকাল অংশে একটি অপেক্ষাকৃত কম চওড়া তীর্যক বন্ধনী সামান্য বক্রভাবে কোস্টার দিকে উঠে গেছে, যদিও কোস্টা অবধি বিস্তৃত নয়। সাবটার্মিনাল রেখাটি ভিষন অস্পষ্ট এবং ফ্যাকাশে কমলা-হলুদ বর্নের।
ডানার নিম্নপৃষ্ঠর নিম্নতলের রঙ ধূসর কালচে বাদামী এবং বন্ধনী এবং দাগগুলি উপরিপৃষ্ঠেরই ন্যায়, তবে অনেকটাই আবছা অথবা অস্পষ্টভাবে বিন্যস্থ। সামনের ডানায় দুটি সরু সাবটার্মিনাল রেখা বিদ্যমান যাদের মধ্যে বাইরের দিকের রেখাটি অস্পষ্ট।পিছনের ডানার বেস অংশে অথবা গোড়ার দিকে কোস্টার রঙ হলদেটে, ডিসকাল এবং সাবটার্মিনাল অংশে সরু ফ্যাকাসে বর্নের দুটি বন্ধনী বর্তমান। উভয় ডানার নিম্নপৃষ্ঠের বন্ধনীগুলির রঙ ধূসর কমলা হলুদ এবং তাতে হালকা বেগুনী ছোঁয়া। শুংগ, মাথা, বক্ষ এবং উদর উপরিপৃষ্ঠ কালো। নিম্নতলে পাল্পি, বক্ষ এবং উদর ধূসর ছাইরংগের। উদরের নিম্নতলে সামান্য কমলা হলুদের ছোঁয়াও চোখে পড়ে।
এই প্রজাতির পুরুষ এবং স্ত্রী নমুনাতে এবং আর্দ্র ঋতুরূপ এবং শুষ্কঋতুরূপে পার্থক্য খুবই সামান্য ।
বুঘিও
বুঘিও হল পাকিস্তানের সিন্ধু প্রদেশে বসবাস করা জাখরানি উপজাতির একটি গোষ্ঠী।
এফসিডাব্লিউ জ্যাক ব্রিসকো ফিফটিন চ্যাম্পিয়নশিপ
দ্য এফসিডাব্লিউ জ্যাক ব্রিসকো ফিফটিন চ্যাম্পিয়নশিপ একটি লুপ্ত পেশাদার কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর কুস্তিগিরদের জন্য প্রয়াত জ্যাক ব্রিসকো স্মরণে প্রবর্তিত হয়েছিল। ১৫ মিনিট সময়ের 'লৌহমানব' ম্যাচের মাধ্যমে এই শিরোপার বিজয়ী নির্ধারিত হতো। পেশাদারি কুস্তিতে শিরোপা জয়ের পুরস্কার হিসেবে বেল্ট প্রদানের প্রচলন আছে, তবে এই শিরোপার পুরস্কার সরূপ একটি পদক দেয়া হতো।
ইতিহাস
সেথ রলিন্স ও হুনিচো'র মধ্যে এফসিডাব্লিউ'র প্রথম ১৫ মিনিটের 'লৌহমানব' ম্যাচ অনুষ্ঠিত হয়েছিল। ম্যাচ শেষে এফসিডাব্লিউ'র মহাব্যবস্থাপক ম্যাক্সিন চার জন কুস্তিগির নিয়ে একটি '১৫ মিনিটের লৌহমানব' প্রতিযোগিতা আয়োজনের ঘোষণা দিয়েছিলেন। প্রয়াত কুস্তিগির জ্যাক ব্রিসকোর স্মরণে আয়োজিত "এফসিডাব্লিউ ১৫ ব্রিসকো ক্লাসিক ট্যুর্নামেন্ট"- সেথ রলিন্স, হুনিচো, রিচি স্টিমবোট ও জিন্দার মহল কে নিয়ে আয়োজিত হয়েছিল। প্রতিযোগিতার ফাইনালে সেথ রলিন্স হুনিচোকে হারিয়ে এই শিরোপার উদ্বোধনী বিজয়ী হয়েছিলেন। ফাইনাল ম্যাচটি ডাব্লিউডাব্লিউই কর্তৃক ২০১৭ সালে প্রকাশিত 'এ বেস্ট অব সেথ রলিন্স' শিরোনামের কুস্তি ম্যাচের সংকলনের ডিভিডি তে স্থান পেয়েছিল।
শিরোপাধারি ও শিরোপার সংখ্যা
শিরোপাটি ১৩ জানুয়ারি, ২০১১ হতে ১৪ আগস্ট, ২০১২ পর্যন্ত সক্রিয় ছিল। এসময় ৪ জন কুস্তিগির এই শিরোপা ধারণ করেন। সেথ রলিন্স এই শিরোপার প্রথম ও সবচেয়ে বেশি ২৫২ দিন ধরে রেখেছিলেন। অপরদিকে সর্বশেষ শিরোপাধারি ব্র্যাড ম্যাডক্স মাত্র ৫৪ দিন শিরোপা ধরে রাখেন।
লেসলি আলেক্সান্ডার গেডস
লেসলি আলেক্সান্ডার গেডস একজন তড়িৎ প্রকৌশলী এবং শারীরতত্ত্ববিদ।
জীবনী
গেডস ১৯২১ সালের ২৪ মে স্কটল্যান্ডে জন্মগ্রহণ করেন। তিনি ম্যাকগিল বিশ্ববিদ্যালয় থেকে তড়িৎ প্রকৌশলে ব্যাচেলর্স এবং মাস্টার্স ডিগ্রি অর্জন করেন। তিনি বেলর কলেজ অব মেডিসিন থেকে শারীরতত্ত্বে পিএইচডি ডিগ্রি অর্জন করেন। তিনি ম্যাকগিলে তড়িৎ প্রকৌশল এবং নিউরফিজিওলজি এর ইন্সট্রাক্টর ছিলেন। তিনি ইউনিভার্সিটি অব টেক্সাস ডেন্টাল ব্রাঞ্চ এর শারীরতত্ত্বের অ্যাডজাঙ্কট অধ্যাপক এবং টেক্সাস এ অ্যান্ড এম ভেটেরিনারি কলেজের শারীরতত্ত্বের অ্যাডজাঙ্কট অধ্যাপক ছিলেন। তিনি বেলর কলেজ অব মেডিসিনে শারীরতত্ত্বের অধ্যাপক এবং বায়োমেডিক্যাল ইঞ্জিনিয়ারিং ডিভিশনের পরিচালক হিসেবে কাজ করেন। তিনি ১৯৭৪ সালে পারডু বিশ্ববিদ্যালয় এ যোগদান করেন। তিনি এখানে বায়োইঞ্জিনিয়ারিং এর অধ্যাপক এবং হিলেনব্র্যান্ড বায়োমেডিক্যাল ইঞ্জিনিয়ারিং সেন্টার এর পরিচালক ছিলেন। তিনি ২২টি প্যাতেন্টের অধিকারী। তিনি ১৯৮৫ সালে টরোন্টো বিশ্ববিদ্যালয়]] এ যোগদান করেন।
অলিম্পিকে চীনা তাইপে
চীনা তাইপে প্রথম পদক জিতে (প্রজাতন্ত্রী চীন হিসাবে) ১৯৬০ গেমসে এবং প্রথম স্বর্ণ পদক জিতে ২০০৪ গেমসে। তবে শীতকালীন গেমসে কোন পদক জিততে পারেনি।
শ্রী গণেশ মন্দির, আলাস্কা
শ্রী গণেশ মন্দির মার্কিন যুক্তরাষ্ট্রের আলাস্কার আনচোরেজে অবস্থিত একটি হিন্দু মন্দির। মন্দিরটি পৃথিবীর একেবারে উত্তরে অবস্থিত মন্দির। হিন্দু দেবতা গণেশকে উৎসর্গীকৃত এই মন্দিরটিতে রাম ও দুর্গার মূর্তিও অবস্থিত।
ইতিহাস
১৯৯৫ সালে,আলাস্কার ডাউনটাউন আনকোরেজে হিন্দুদের একটি গোষ্ঠী অনাড়ম্বর ঈশ্বর-উপাসনার জন্য আগত হন। ১৯৯৯ সালে,এই গোষ্ঠী,ধর্ম বিজ্ঞানের একটি গির্জায় আবাসস্থল ভাড়া করতে শুরু করেন। শিবায় সুব্রামুনিয়াস্বামী নামক একজন হিন্দু সাধু তাদের একটি গণেশ মূর্তি প্রদান করেন। এই গণেশ মূর্তির মাধ্যমেই ২০০০ সালে আইআরএস এর দ্বারা আলাস্কার শ্রী গণেশ মন্দিরটি একটি অলাভজনক দানশালা ও ধর্মীয় সংগঠন রূপে পরিচিতি লাভ করে। ২০০৩ সালে,এই সংগঠনটি মন্দিরটিকে প্রতিষ্ঠিত করার জন্য রাস্পবেরি রোডে একটি সম্পত্তি ক্রয় করে। তারা সেই সম্পত্তি তথা জমিটিকে পুনঃসংস্কার করে, অনেকগুলি হিন্দু দেবদেবীর মূর্তি আনয়ন করে এবং ২০১১ সালে একটি হিন্দু মন্দির হিসেবে আত্মপ্রকাশ করে। ভক্তরা প্রতিদিন দুপুর 12:00 থেকে 2:00 পর্যন্ত অ্যাঙ্কোরেজের শ্রী গণেশ মন্দিরে যেতে পারেন।" "
রাধারমণ দত্তের সমাধি
থাম্ব|রাধারমণ দত্তের সমাধি বাংলা লোকসংগীতের পুরোধা লোক কবি রাধারমণ দত্ত। তার রচিত ধামাইল গান বাংলাদেশে ও ভারতে বাঙ্গালীদের কাছে পরম প্রিয়। তারই সমাধি মন্দির একটি পর্যটন কেন্দ্র। রাধারমন নিজের মেধা ও দর্শনকে কাজে লাগিয়ে মানুষের মনে চিরস্থায়ী আসন করে নিয়েছেন। কালক্রমে তিনি একজন স্বভাব কবি হিসেবে আত্মপ্রকাশ করেন। রচনা করেন হাজার হাজার বাউল গান।
সমাধি
বাম|থাম্ব|রাধারমণ দত্তের ১০০তম মৃত্যু বার্ষিকী (১৮৩৩-১৯১৫) উপলক্ষে ডাকটিকেট রাধারমণ দত্ত ১৯১৫সালে ৮৩ বছরে বয়সে তিনি নিজ গৃহে শেষ নিঃশ্বাস ত্যাগ করেন। রাধারমণ দত্তের মৃত্যুর পর থেকে তার শীয্যরা সমাধিমন্দিরে প্রতিদিন বাতি জ্বালিয়ে সমাধিস্থলকে রক্ষনাবেক্ষন করে আসছিল। যার ধারাবাহিকতায় বংশপরমপরায় এ সমাধিস্থলটি রক্ষনাবেক্ষন হয়ে আসছে।
অবস্থান
বাংলাদেশের সিলেট বিভাগের সুনামগঞ্জের জগন্নাথপুর উপজেলা সদরের কেশবপুর গ্রামে। প্রতিদিন দেশ বিদেশের বরণ্য ব্যক্তিবর্গ ও প্রশাসনিক কর্মকর্তা জনপ্রতিনিধিরা রাধারমণ দত্তের শেষ কুঞ্জ দেখতে আসেন।
বর্ণনা
রাধারমণ দত্ত - গুণময় দেবীর ৪ ছেলে ছিল। পুত্র বিপিন বিহারী দত্ত ছাড়া বাকি ৩ পুত্র এবং স্ত্রী মারা যান। এর পর তিনি সংসার জীবন সম্পর্কে উদাসীন হয়ে পড়েন। ৫০ বছর বয়সে চলে যান মৌলভীবাজার জেলাধীন ঢেউপাশা গ্রামে সাধক রঘম্ননাথ ভট্টাচার্যের কাছে। শিষ্যত্বলাভ করেন। আরম্ভ করেন সাধনা। জগন্নাথ পুর উপজেলার নলুযার হাওরের পাশে একটি আশ্রম তৈরি করেন। এখানে চলে তার সাধন- নলুয়ার হাওরের আশ্রমে দিবা রাত্রসাধনা ও ইষ্টনামে মগ্নএবং অসংখ্যভক্ত পরিবেষ্টিত হয়ে থাকতেন। ধ্যান মগ্নঅবস্থায় তিনি গান রচনা করে গেয়ে যেতেন। ভক্তরা শুনে শুনে তা স্মৃতিতে ধরে রাখত এবং পরে তা লিখে নিত।
ইতিহাস
১২৭৫ বঙ্গাব্দে মৌলভীবাজারের আদপাশা গ্রামে শ্রী চৈতন্যদেবের অন্যতম পার্ষদ সেন শিবানন্দ বংশীয় নন্দকুমার সেন অধিকারীর কন্যা গুণময়ী দেবীকে বিয়ে করেন। কালক্রমে তিনি একজন স্বভাব কবি হিসেবে আত্মপ্রকাশ করেন। রচনা করেন হাজার হাজার বাউল গান । লিখেছেন কয়েকশ ধামাইল গান। ধামাইল গান সমবেত নারী কন্ঠেবিয়ের অনুষ্ঠানে গীত হয়। বিশেষত সিলেট, কাছাড়, ত্রিপুরা ও ময়মনসিংহ অঞ্চলে একসময় এর প্রচলন খুব বেশি ছিল। রাধারমণ দত্ত একাধারে গীতিকার, সুরকার ও শিল্পী ছিলেন। জানা যায়, সাধক রাধারমণ দত্তও মরমি কবি হাসন রাজার মধ্যে যোগাযোগ ছিল।
১৯৯৭ সালে কেশবপুর গ্রামের বাসিন্দা তৎকালীন পাটলী ইউনিয়নের চেয়ারম্যান নুর মিয়া ব্যক্তিগত উদ্যোগে কেশবপুর গ্রামে মরমী এ কবির শেষ স্মৃতিচিহৃ সমাধি মন্দিরকে ছোট একটি পাকা মন্দির নির্মাণ করে তা সংরক্ষণের ব্যবস্থা করে দেন। ওই ছোট মন্দিরে একটি কুর্শিতে রাধারমণ দত্তের ছোট ছবি ও তার নিজের ব্যবহৃত খড়ম রয়েছে। ওই সমাধি মন্দিরের একপাশে বাস করা এক হিন্দু পরিবার যুগ যুগ ধরে বংশপরমপরায় মন্দিরের রক্ষণাবেক্ষন করছেন।
বিপ্লব (সঙ্গীতজ্ঞ)
বিপ্লব (জন্মনাম খালিদ আতাউল করিম) একজন বাংলাদেশি সঙ্গীতশিল্পী যিনি রক ব্যান্ড দল প্রমিথিউসের প্রতিষ্ঠাতা সদস্য এবং এর প্রধান গায়ক। তিনি একইসাথে সুরকার, গীতিকার, নেপথ্য গায়ক ও অভিনেতা হিসেবেও পরিচিত। ২০১৫ সালে গেইম নামক একটি চলচ্চিত্রে তিনি খলনায়কের ভূমিকায় অভিনয় করেন।
সঙ্গীতজীবন
বিপ্লব ১৯৮০-এর দশকের শুরুতে কিউপিড নামে একটি ব্যান্ডের সদস্য ছিলেন। ১৯৮৬ সালের ১৭ জুলাই কুয়েল, রেজওয়ান, আরিফ, বুলবুল ও শারেককে সাথে নিয়ে প্রমিথিউস ব্যন্ড দল গঠন করেন এবং এর ভোকাল হিসেবে পেশাদার সঙ্গীতজীবন শুরু করেন। দুই বছর পর ‘স্বাধীনতা চাই’ নামে ব্যান্ডের প্রথম অ্যালবাম প্রকাশিত হয়। এছাড়া দলটি যৌথভাবে অন্য শিল্পীদের সাথেও বেশ কিছু অ্যালবাম প্রকাশ করেছে। ২০১২ সালে দলের পক্ষে আমাদের পথ নামে সর্বশেষ অ্যালবাম প্রকাশিত হয়। ব্যন্ড থেকে মোট ১৮টি অ্যালবাম প্রকাশিত হয়েছে।
ব্যান্ড ছাড়াও বিপ্লবের বেশকিছু একক অ্যালবাম প্রকাশিত হয়েছে এবং তিনি চলচ্চিত্রের গানেও কণ্ঠ দিয়েছেন। দেশাত্মবোধক গান, সমসাময়িক সমস্যা ও প্রেম তার অধিকাংশ গানের প্রধান বিষয়বস্তু। নব্বইয়ের স্বৈরাচার বিরোধী আন্দোলনের সময় ঢাকা মেডিকেল কলেজের শিক্ষক শামসুল আলম খান মিলন হত্যাকান্ডের পর ১৯৯০ সালে মিলনের রক্ত শিরোনামে একটি গান রচনা করেন। গানটি প্রকাশের পর সেটি শ্রোতামহলে সমাদৃত হয়।
অভিনয়
বিপ্লব ও প্রমিথিউস তিনটি চলচ্চিত্রের গানের দৃশ্যে অংশ নেন। দলটি ২০০৪ সালে মুক্তিপ্রাপ্ত মোহাম্মদ হোসেন জেমী পরিচালিত রাজধানী চলচ্চিত্রে সঙ্গীতের দৃশ্যে প্রথম কাজ করেন। এরপর দলটি ২০০৯ সালে মোহাম্মদ হোসেন পরিচালিত চাঁদের মত বউ চলচ্চিত্রের গানে অংশ নেয়। ২০১৫ সালে মুক্তিপ্রাপ্ত আব্দুল্লাহ আল মামুন পরিচালিত দুই বেয়াইয়ের কীর্তি চলচ্চিত্রের গানের দৃশ্যে বিপ্লব, আজম খান ও হাসান অংশ নেন। জাহিদুর রহমান রয়েল পরিচালিত ২০১৫ সালে মুক্তিপ্রাপ্ত গেইম নামক একটি চলচ্চিত্রে বিপ্লব খলনায়কের ভূমিকায় অভিনয় করেন।
ব্যান্ড অ্যালবাম
প্রধান গায়ক বিপ্লবের কণ্ঠ দেওয়া প্রমিথিউসের ১৮টি অ্যালবাম প্রকাশিত হয়েছে। অ্যালবামসমূহ হলো:
একক অ্যালবাম
বিপ্লবের বেশ কিছু একক অ্যালবাম প্রকাশিত হয়েছে। উল্লেখযোগ্য অ্যালবামের মধ্যে রয়েছে:
ব্যক্তিগত জীবন
বিপ্লব ব্যক্তিগত জীবনে অ্যালিনের সাথে বিবাহ বন্ধনে আবদ্ধ হন। এই দম্পতির দুই ছেলে এবং এক মেয়ে রয়েছে। ২০১৬ সাল থেকে তিনি মার্কিন যুক্তরাষ্ট্রের নিউইয়র্কের কুইন্সে পরিবার নিয়ে বসবাস করছেন।
ড্যারেন ফ্লেচার
ড্যারেন বার ফ্লেচার (জন্ম ১ ফেব্রুয়ারি ১৯৮৪) একজন স্কটিশ ফুটবল খেলোয়াড় যিনি বর্তমানে প্রিমিয়ার লিগ ক্লাব ম্যানচেস্টার ইউনাইটেডের পক্ষে খেলেন।
ক্যারিয়ার
২০০০ সালের জুলাইতে প্রশিক্ষনার্থী হিসেবে ফ্লেচার ম্যানচেস্টার ইউনাইটেডে যোগ দেন এবং ২০০১ সালের ফেব্রুয়ারিতে পেশাদার ফুটবলার হিসেবে ক্লাবের সাথে চুক্তিবদ্ধ হন। শুরুতে তিনি ডান পার্শ্বীয় মধ্যমাঠের খেলোয়াড় হিসেবে থাকলেও ডেভিড বেকহামের দল ত্যাগের পর তিনি সেই অবস্থানে খেলা শুরু করেন। তার প্রথম কয়েক মৌসুম ইনজুরির কারণে তিনি ঠিকমত খেলতে পারেননি এবং তিনি সেন্ট্রাল মধ্যমাঠের খেলোয়াড় হিসেবে গড়ে ওঠেন।
২০০৩-০৪ মৌসুমে ফ্লেচার ম্যানচেস্টার ইউনাইটেড দলে প্রথম সুযোগ পান এবং কয়েকটি গুরুত্বপূর্ণ খেলায় অংশ নেন। ২০০৪ সালের মে মাসে মিলওয়ালের বিপক্ষে ম্যান ইউর এফএ কাপ জয়ী দলে তিনিও ছিলেন।